Document ID: /fineweb-2-swissfilter-quality_10-filterrobots/filtered/05603.jsonl.gz/48

18 maj Pripreme za Samit 2018 u punom jeku
Petak, 18. maj 2018. god.
Pripreme za ovogodišnji Samit poslovne dijaspore su u jeku, zaduženja podeljena a česti sastanci su tu da se izloži urađeno.
Milnulog vikenda Udruženje srpskih privrednika Švajcarske posetila je i televizijska ekipa Republike Srpske koja je želela da dokumentuje rad i zalaganje ovog vrednog društva koje uskoro puni trideset godina postojanja.
Nakon toga predsednik udruženja Stojan Stevanović otputovao je u Beograd gde će se sastati sa predstavnicima privredne komore Srbije.
Ovom prilikom Stevanović je posetio i Patrijarha Irineja koji je nakon razgovora pohvalio srpsku dijasporu u Švajcarskoj i blagoslovio rad udruženja kao i predstojeću manifestaciju.
Treba istaći da je Samit poslovne dijaspore koji će se održati 1. – 2. juna ove godine u gradskoj sali u Dietikonu jedinstvena manifestacija ove vrste koja se održava u srpskoj dijaspori u svetu.
Očekuje se veliki broj eminentnih gostiju iz matice, Republike Srpske i Švajcarske. Velika podrška Crkve, ambasade i konzulata je od velikog značaja za ovaj događaj.
Interesantni forumi na kojima će se govoriti o ekonomiji, turizmu i it platformi gde će pored privredne komore Srbije i Švajcarske moći da učestvuju i posetioci Samita su takođe osmišljeni do detalja. Moderan izled štandova kao i opremljenost pomoći će izlagačima da što bolje predstave svoje proizvode.
Od izuzetnog značaja je i podrška Švajcarskih institucija koje se bave privredom i povezivanjem Švajcarske sa našom dijasprom kao i zemljama koje su spremne na saradnju a koje će se predstaviti na pomenutom Samitu.
Otvaranje i zatvaranje sajma biće propraćeno bogatim kulturnim programom gde su zamišljena i neka lepa iznenađenja…
Više informacija na www.usps.ch